Tudert n umdan aqbayli tettnerni, tettenbeddal s wayen i s-d-ikečmen d amaynut, ɣef waya ad naf isental-is ttnernin, akken i d-yenna M. Djellaoui seg taggara n lqarn wis seɛṭac, timetti taqbaylit temmugr-d anerni n wudmawen n tmetti deg tudert-is d yidels-is akk d tsertit, yewweḍ ula ɣer wesnulfu n tmedyazt, anda tuɣal tmedyazt d tamaynut teffeɣ i wayen yennum wemdan aqbayli, truḥ seg wayen snen ɣer wayen ur sinen, ula d amedyaz ibeddel yewwi-d tikta timaynutin seg wayen i d-yettmudu d asefru d tẓuri n tmedyazt, ama seg tama n tikta ama seg wawalen yessemras4.